IX. ročník ETV 25.5.-30.5.2020

**Správa alebo komentár?**

V novinách, televíznych novinách, v rozhlase i na internete sa každú chvíľu stretávame s textom alebo hovoreným slovom, ktoré nám chce niečo povedať. Je rozdiel, či sa k nám dostane **správa** o udalosti, ktorá je založená na faktoch, alebo názor nejakého človeka na túto udalosť (**komentár**). Falošné (podvrhnuté, nepravdivé) správy (ang. Fake news). Často sú k nim priložené fotografie, ktoré sú graficky dotvorené, aby na nich bolo niečo, čo pôvodne neobsahovali (**fotomontáž**). Ich cieľom je pomýliť a manipulovať ľudí (nahnať strach, niekoho očierniť, vyrobiť nepriateľa, podsunúť nedemokratický názor a pod).

1. **Rozlíšte nasledujúce texty na správy a komentáre**. Ide o citáty z článkov slovenských médií uverejnených na internete.
* *V Tichom oceáne zhorelo 3500 nových Nissanov*

*YOKOHAMA, HONOLULU. V Tichom oceáne, takmer 3000 kilometrov severozápadne od Havaja, plávala horiaca nákladná loď Sincerity Ace na prepravu nových automobilov. Loď smerovala z prístavu v japonskej Yokohame do Honolulu na Hawai. Na palube sa nachádzalo minimálne 3500 áut značky Nissan, čo automobilka potvrdila, no zatiaľ nevie, či sú zničené všetky vozidlá. Požiar zo zatiaľ nezistených príčin vypukol ešte večer 31. decembra a rýchlo sa začal na lodi šíriť. Na núdzové volanie zareagovalo päť lodí, ktoré boli k Sincerity Ace najbližšie a neskôr boli na miesto vyslané aj tri vojenské lietadlá z Honolulu. (Denník SME, 3.1.2019, 19:00)*

Napíšte fakty alebo názory, ktoré ste v článku našli. (napíš do zošita)

|  |  |
| --- | --- |
| **Fakty v článku:** | **Názory v článku:** |
|  |  |
|  |  |
|  |  |
| **Je to správa / komentár:** |
|  |
|  |

* *Hrnko žiada vylúčiť Jánošíka z Najväčšieho Slováka*

*Na sociálnej sieti Hrnko vyzval riaditeľa RTVS, aby Juraja Jánošíka vyradil z programu Najväčší Slovák. Rodák z Terchovej sa pritom umiestnil medzi TOP 10-timi finalistami. Podľa predsedu však zaradením Jánošíka do tejto súťaže porušila RTVS pravidlá súťaže. Hrnko totiž pripomína, že zbojník bol odsúdený za vraždu farára a nikdy nebol rehabilitovaný.*

(<https://www.aktuality.sk>, 3.1.2019, 10:18)

Napíšte fakty alebo názory, ktoré ste v článku našli. (napíš do zošita)

|  |  |
| --- | --- |
| **Fakty v článku:** | **Názory v článku:** |
|  |  |
|  |  |
|  |  |
| **Je to správa / komentár:** |
|  |
|  |

* *Stiahol som si dáta, ktoré o mne držia Google a Facebook. Vedia naozaj všetko.*

*Facebook má za sebou kruté obdobie. Škandály s firmou Cambridge Analytica či predávanie dát tretím firmám ako Apple, Netflix či Spotify bez vedomia používateľov otvorili ľuďom oči vzhľadom na to, ako intenzívne sa v digitálnom svete pracuje a ich súkromím. Je pritom zvláštne, že sa v tejto súvislosti vôbec nehovorí a spoločnosť Google, ktorá toho o nás vie zrejme oveľa viac.*

*„Google je v mnohých ohľadoch omnoho väčšou hrozbou – kvôli objemu informácií, ktoré zhromažďuje, kvôli rozsahu toho, čo je schopný sledovať, aj kvôli času, ktorý ľudia strávia na jeho stránkach alebo s jeho aplikáciami,“ napísal pred pár mesiacmi denník Wall Street Journal. Google o vás vie napríklad to, kde sa pohybujete. Poviete si, veď v poriadku, no a čo. Lenýe Google vašu polohu vie tak dokonale tak dokonale, že stačí kliknúť na konkrétny dátum vo vašom živote a prezradí Vám naozaj všetko. Dokonca Vám opíše aj to, akými dopravnými prostriedkami ste sa pohybovali.*

*(*[*www.etrend.sk*](http://www.etrend.sk)*, 21.12.2018, autor Jozef Tvardzík)*

Napíšte fakty alebo názory, ktoré ste v článku našli. (napíš do zošita)

|  |  |
| --- | --- |
| **Fakty v článku:** | **Názory v článku:** |
|  |  |
|  |  |
|  |  |
| **Je to správa / komentár:** |
|  |
|  |

**Učivo z ETV je doplnkové, úlohy z ETV nemusíte posielať.**

Ak by ste mi však chceli napísať, ako sa Vám darí alebo niečo sa spýtať stále platí mailová adresa: martina.tulipanova@centrum.sk